เบนจามิน เนทันยาฮู

| เบนจามิน เนทันยาฮู |
| --- | --- |
בנימין נתניהו‎
ภาพถ่ายประจำตำแหน่งอย่างเป็นทางการในปี 2566

นายกรัฐมนตรีอิสราเอล คนที่ 9
อยู่ในวาระ
เริ่มดำรงตำแหน่ง  29 ธันวาคม 2565
ประธานาธิบดี: ไอซาก เฮร์ซอก
ก่อนหน้า: ยาอีร์ ลาปิด
ดำรงตำแหน่ง 31 มีนาคม 2552 – 13 มิถุนายน 2564
ประธานาธิบดี: ชิมอน เปเรส ริวเวน ริฟลิน
ก่อนหน้า: เอฮุด โอลเมิร์ต
ถัดไป: นัฟตาลี เบนเนตต์
ดำรงตำแหน่ง 18 มิถุนายน 2539 – 6 กรกฎาคม 2542
ประธานาธิบดี: Ezer Weizman
ก่อนหน้า: ชิมอน เปเรส
ถัดไป: อีฮัด บารัก
รัฐมนตรีว่าการกระทรวงการต่างประเทศ
ดำรงตำแหน่ง 18 ธันวาคม 2555 – 11 พฤศจิกายน 2556 รักษาการ
ก่อนหน้า: Avigdor Lieberman
ถัดไป: Avigdor Lieberman
ดำรงตำแหน่ง 6 พฤศจิกายน 2545 – 28 กุมภาพันธ์ 2546
นายกรัฐมนตรี: อาเรียล ชารอน
ก่อนหน้า: ชิมอน เปเรส
ถัดไป: Silvan Shalom
ผู้นำฝ่ายค้าน
ดำรงตำแหน่ง 28 มีนาคม 2549 – 31 มีนาคม 2552
นายกรัฐมนตรี: เอฮุด โอลเมิร์ต
ก่อนหน้า: Amir Peretz
ถัดไป: Tzipi Livni
รัฐมนตรีว่าการกระทรวงการคลัง
ดำรงตำแหน่ง 28 กุมภาพันธ์ 2546 – 9 สิงหาคม 2548
นายกรัฐมนตรี: อาเรียล ชารอน
ก่อนหน้า: Silvan Shalom
ถัดไป: เอฮุด โอลเมิร์ต
 
ข้อมูลส่วนบุคคล
เกิด: เบนจามิน เนทันยาฮู 21 ตุลาคม พ.ศ. 2492 (75 ปี) เทลอาวีฟ ประเทศอิสราเอล
เชื้อชาติ: อิสราเอล
ศาสนา: ยูดาย
พรรคการเมือง: Likud
การเข้าร่วม พรรคการเมืองอื่น: Likud Beiteinu (2555–2557)
คู่สมรส: Miriam Weizmann (2515–2521) Fleur Cates 2524–2527) Sara Ben-Artzi (2534–ปัจจุบัน)
บุตร: โนอา Avner Yair
บุพการี: เบนไซออน เนทันยาฮู ซีลา ซีกัล
ศิษย์เก่า: สถาบันเทคโนโลยีแมสซาชูเซตส์ (วท.บ., วท.ม.) มหาวิทยาลัยฮาร์วาร์ด
วิชาชีพ: นักเขียน ที่ปรึกษาการจัดการ ผู้บริหารการตลาด นักการเมือง
ลายมือชื่อ: 
เว็บไซต์: netanyahu.org.il/en/
ยศที่ได้รับการแต่งตั้ง
รับใช้:  กองกำลังป้องกันอิสราเอล
สังกัด:  กองทัพบกอิสราเอล
ประจำการ: 2510–2516
ยศ:  Seren (ร้อยเอก)
หน่วย: หน่วยลาดตระเวนกองเสนาธิการ
ผ่านศึก: สงครามการบั่นทอนกำลัง สงครามยมคิปปูร์

เบนจามิน "บีบี" เนทันยาฮู (อังกฤษ: Benjamin "Bibi" Netanyahu; ฮีบรู: בִּנְיָמִין "בִּיבִּי" נְתָנְיָהוּ; อาหรับ: بنيامين نتانياهو; เกิด 21 ตุลาคม 2492) เป็นนายกรัฐมนตรีอิสราเอล สมาชิกรัฐสภา (Knesset) และหัวหน้าพรรคลิคุด (Likud)
เขาเกิดในกรุงเทลอาวีฟ มีบิดามารดาเป็นชาวยิวโลกิยะ เนทันยาฮูเป็นนายกรัฐมนตรีอิสราเอลคนแรกที่เกิดในประเทศอิสราเอลหลังการสถาปนารัฐ เนทันยาฮูเข้าร่วมกองกำลังป้องกันอิสราเอลไม่นานหลังสงครามหกวันในปี 2510 และเป็นหัวหน้าทีมคอมมานโดในหน่วยลาดตระเวนกองเสนาธิการ เขาเข้าร่วมหลายภารกิจ ซึ่งประกอบด้วยปฏิบัติการอินเฟอร์โน (ปี 2511), ปฏิบัติการกิฟต์ (ปี 2511) และปฏิบัติการไอโซโทป (ปี 2525) ซึ่งระหว่างนั้นเขาถูกยิงที่ไหล่ เขาต่อสู้ในแนวหน้าในสงครามการบั่นทอนกำลัง และสงครามยมคิปปูร์ในปี 2516 โดยร่วมกับกำลังพิเศษตีโฉบฉวยตามคลองสุเอซ แล้วนำการโจมตีของคอมมานโดลึกเข้าดินแดนซีเรีย เขาได้ยศร้อยเอกก่อนได้รับการปลด หลังสำเร็จการศึกษาจากสถาบันเทคโนโลยีแมสซาชูเซตส์ ด้วยปริญญาวิทยาศาสตร์บัณฑิตและวิทยาศาสตร์มหาบัณฑิต เขาได้รับสรรหาเป็นผู้ให้คำปรึกษาทางเศรษฐกิจแก่บอสตันคอนซัลทิงกรุป เขากลับประเทศอิสราเอลในปี 2521 เพื่อก่อตั้งสถาบันต่อต้านการก่อการร้ายโยนาทัน เนทันยาฮู (Yonatan Netanyahu Anti-Terror Institute) ซึ่งได้ชื่อตามโยนาทัน เนทันยาฮู ผู้เสียชีวิตขณะเป็นผู้นำปฏิบัติการเอนเทบเบ เนทันยาฮูรับราชการเป็นเอกอัครราชทูตอิสราเอลประจำสหประชาชาติตั้งแต่ปี 2527 ถึง 2531
เนทันยาฮูเป็นหัวหน้าพรรคลิคุดในปี 2536 เนทันยาฮูชนะการเลือกตั้งปี 2539 ทำให้กลายเป็นนายกรัฐมนตรีอิสราเอลที่หนุ่มที่สุด ดำรงวาระแรกระหว่างเดือนมิถุนายน 2539 ถึงกรกฎาคม 2541 เขาย้ายจากเวทีการเมืองไปภาคเอกชนหลังพ่ายการเลือกตั้งชิงตำแหน่งนายกรัฐมนตรีปี 2542 แก่เอฮุด บารัค (Ehud Barak) เนทันยาฮูหวนคืนการเมืองในปี 2545 โดยเป็นรัฐมนตรีว่าการกระทรวงการต่างประเทศ (ปี 2545–2546) และรัฐมนตรีว่าการกระทรวงการคลัง (ปี 2546–2548) ในรัฐบาลแอเรียล ชารอน แต่เขาออกจากรัฐบาลเพราะความไม่ลงรอยต่อแผนการปลดปล่อยกาซา ในฐานะรัฐมนตรีว่าการกระทรวงการคลัง เนทันยาฮูปฏิรูปเศรษฐกิจอิสราเอลขนานใหญ่ ซึ่งผู้วิจารณ์ยกย่องว่าพัฒนาสมรรถนะทางเศรษฐกิจของอิสราเอลในเวลาต่อมาอย่างสำคัญ เขาทวงตำแหน่งหัวหน้าพรรคลิคุดในเดือนธันวาคม 2548 หลังชารอนออกไปตั้งพรรคการเมืองต่างหาก ในเดือนธันวาคม 2549 เนทันยาฮูเป็นผู้นำฝ่ายค้านในรัฐสภาและหัวหน้าพรรคลิคุดอย่างเป็นทางการ หลังการเลือกตั้งรัฐสภาปี 2552 ซึ่งลิคุดได้อันดับสองและพรรคฝ่ายขวาได้เสียงข้างมาก เนทันยาฮูตั้งรัฐบาลผสม หลังชัยชนะในการเลือกตั้งปี 2556 เขากลายเป็นบุคคลที่สองที่ได้รับเลือกตั้งดำรงตำแหน่งนายกรัฐมนตรีเป็นสมัยที่สาม ถัดจากเดวิด เบนกูเรียน ในเดือนมีนาคม 2558 เนทันยาฮูได้รับเลือกตั้งเป็นนายกรัฐมนตรีเป็นสมัยที่ห้า
เนทันยาฮูได้รับเลือกตั้งเป็นนายกรัฐมนตรีอิสราเอลสี่สมัย เท่ากับสถิติของเดวิด เบนกูเรียน เขาเป็นนายกรัฐมนตรีคนเดียวในประวัติศาสตร์อิสราเลที่ได้รับเลือกตั้งสามครั้งติดต่อกัน ปัจจุบันเขาเป็นนายกรัฐมนตรีที่ดำรงตำแหน่งยาวที่สุดเป็นอันดับที่สอง